cyanic-selkie/wikianc huggingface dataset:
আলী নেওয়াজ
মুক্তিযুদ্ধে ভূমিকা
জামালপুর জেলার অন্তর্গত বাহাদুরাবাদ রেলঘাটের পূর্বে দেওয়ানগঞ্জের অবস্থান। এখানে তখন ছিল চিনিকল, রেলওয়ে ওয়ার্কশপ, পাওয়ার হাউস ও বেশ কিছু পাটগুদাম। ১৯৭১ সালে সেখানে পাকিস্তানি সেনারা স্থায়ীভাবে ছিল না। তারা দিনের বেলা ও রাতে বাহাদুরাবাদ বা জামালপুর থেকে এসে টহল দিয়ে চলে যেত। দেওয়ানগঞ্জে মোতায়েন ছিল এক কোম্পানি রাজাকার ও অস্ত্রসজ্জিত একদল বিহারি। ২ আগস্ট মুক্তিযোদ্ধারা দেওয়ানগঞ্জে আক্রমণ করেন। এ যুদ্ধে আলী নেওয়াজসহ কয়েকজন মুক্তিযোদ্ধা দুঃসাহসিকতার পরিচয় দেন। তাদের দুঃসাহসিকতায় পাকিস্তানি সহযোগীরা বেশির ভাগ কোনো প্রতিরোধ গড়ে তোলার আগেই পালিয়ে যায়। গভীর রাতে মুক্তিযোদ্ধাদের কয়েকটি দল একযোগে আক্রমণ চালাল দেওয়ানগঞ্জে পাকিস্তান সেনাবাহিনীর সহযোগীদের বিভিন্ন অবস্থানে। মুক্তিযোদ্ধাদের একটি দলে ছিলেন আলী নেওয়াজ। তারা আক্রমণ করলেন চিনিকল, থানা, পাওয়ার হাউস, রেলস্টেশন, মাদ্রাসা ও পরিদর্শন বাংলোয়। মুক্তিযোদ্ধাদের আকস্মিক আক্রমণে চিনিকলে অবস্থানরত রাজাকার ও সশস্ত্র বিহারিরা কোনো প্রতিরোধ ছাড়াই পালিয়ে গেল। পাওয়ার হাউস ও রেলস্টেশনে অবস্থানরত রাজাকার ও সশস্ত্র বিহারিরা কিছুক্ষণ প্রতিরোধ চালাল। কয়েক মিনিটের মধ্যে এরাও পালিয়ে গেল। মাদ্রাসায় ছিল রাজাকার ক্যাম্প। মাদ্রাসা ও থানায় অবস্থানরত রাজাকার ও সশস্ত্র বিহারিরা জোর প্রতিরোধ গড়ে তুলল। তখন মুক্তিযোদ্ধারা তাদের আক্রমণের প্রচণ্ডতা বাড়িয়ে দিলেন। প্রচণ্ড আক্রমণে রাজাকাররা ভীতসন্ত্রস্ত হয়ে পড়ল। পাঁচজন রাজাকার মুক্তিযোদ্ধাদের কাছে আত্মসমর্পণ করল। এতে প্রতিরোধ সৃষ্টিকারী বাকি রাজাকার ও সশস্ত্র বিহারীদের মনোবল ভেঙে পড়ে। কিছুক্ষণের মধ্যেই তারা ছত্রভঙ্গ হয়ে রাতের অন্ধকারে যে যেদিকে পারল পালিয়ে গেল।
এরিক রাইসিনা
এরিক রাইসিনা কম্বোডিয়ার সিম রিপ ভিত্তিক একজন ফ্যাশন ডিজাইনার। তিনি মাদাগাস্কারে জন্মগ্রহণ করেন এবং প্যারিসে ফ্যাশন অধ্যয়ন করেন, এবং পরে ইয়েভেস সেন্ট লরেন্ট এবং ক্রিশ্চিয়ান ল্যাক্রোইক্সের জন্য কাজ করেন। তার সংগ্রহগুলি টেক্সচার এবং রঙের উপর ফোকাস করে, এবং প্যারিস শোতে প্রদর্শিত হয় এবং শহরের একটি বুটিকেও বিক্রি হয়। তিনি ১৯৯৬ সালে একটি পরিদর্শনের পর সিয়েম রিপে চলে আসেন, এই সময়ে তিনি স্থানীয় রেশম তাঁতি এবং তাদের প্রাচীন কৌশল দ্বারা অনুপ্রাণিত হন। তার ডিজাইন অ্যান বাস এবং অ্যাঞ্জেলিনা জোলি সহ সেলিব্রিটিদের আকৃষ্ট করেছে।
জুলু উইকিপিডিয়া
জুলু উইকিপিডিয়া হচ্ছে অনলাইন বিশ্বকোষ উইকিপিডিয়ার জুলু ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে।
ইতিহাস
এটি তৃতীয় আফ্রিকান ভাষার উইকিপিডিয়া যা ১০০ নিবন্ধে পৌঁছাতে সসক্ষম হয়। এই উইকিপিডিয়ার অগ্রগতি খুবই ধীর এএবং অন্যান্য আফ্রিকীয় ভাষার কারণে পেছনে পড়ে যাচ্ছে।
আশাউড়া নদী
আশাউড়া নদী বাংলাদেশের সুনামগঞ্জ জেলার দোয়ারাবাজার উপজেলায় অবস্থিত একটি নদী। নদীটির দৈর্ঘ্য ৮ কিলোমিটার।
ব্রডব্যান্ড
right|thumb|বিশ্বে ব্যান্ডউইথের মনোনিবেশ তথ্য প্রযুক্তিতে ব্রডব্যান্ড (Broadband) হলো প্রশস্থ ব্যান্ডউইথ তথ্য আদান প্রদান যা বহু সংকেত প্রবাহের মাধ্যমে তৈরিকৃত।কো-এক্সিয়াল ক্যাবল, অপটিক্যাল ফাইবার, রেডিও অথবা টুইস্টেড পেয়ার ক্যাবল দ্বারা তথ্য আদানপ্রদান করা যেতে পারে। ইন্টারনেট ব্রডব্যান্ড হলো, দ্রুতগতির ইন্টারনেট সেবা যা সর্বদা চালু এবং উচ্চগতি সম্পন্ন।ব্রডব্যান্ড ডায়াল আপ একসেসের তুলনায় অধিক গতি সম্পন্ন ইন্টারনেট সেবা। সাধারণতঃ কমপক্ষে ১ মেগাবাইট পার সেকেণ্ড (এমবিপিএস) গতিতে তথ্য প্রবাহিত হলে তাকে ব্যডব্যাণ্ড বলে অভিহিত করা হয়ে থাকে।
সিগনেট প্রেস
সিগনেট প্রেস কলকাতার গৌরবোজ্জ্বল অতীতের এক প্রকাশনা সংস্থা। এটি ১৯৪৩ খ্রিস্টাব্দে বাংলা প্রকাশনাশিল্পে আধুনিকতার প্রবর্তক দিলীপকুমার গুপ্ত ( ডি.কে নামে পরিচিত) (১৯১৮-১৯৭৭) নীলিমা গুহঠাকুরতার (১৯০৩-১৯৮২) সহযোগিতায় প্রতিষ্ঠা করেন। সংস্থাটি সংস্কৃত কলেজের সামনে কলেজ স্ট্রিটের বিখ্যাত বই তোরণে অবস্থিত। তবে প্রকাশনা সংস্থাটির আনুষ্ঠানিক উদ্বোধন হয়েছিল ১৯৪৩ খ্রিস্টাব্দের ৩০ অক্টোবর ১০/২, এলগিন রোড়ে নীলিমা গুহঠাকুরতার বাড়িতে।
খ্যাতিমান চলচ্চিত্র-পরিচালক সত্যজিৎ রায়  কর্মজীবনের শুরুতে এই প্রকাশনা সংস্থায় ভিজ্যুয়াল ডিজাইনার ছিলেন এবং অনেক বইয়ের প্রচ্ছদের অলংকরণ করেছিলেন। প্রকাশনা সংস্থাটি জওহরলাল নেহরুর দ্য ডিসকভারি অফ ইন্ডিয়া (১৯৪৬), বিভূতিভূষণ বন্দোপাধ্যায়ের পথের পাঁচালী, চাঁদের পাহাড়,  জীবনানন্দ দাশের রূপসী বাংলা (১৯৫৭), বনলতা সেন (১৯৪৮),সাতটি তারার তিমির (১৯৪৮) এর মতো বহু বিখ্যাত বই প্রকাশ করেছিল।
প্রারম্ভ
ডি কে–র শাশুড়ি নীলিমা দেবীর থিয়েটার রোডের বাড়িতে সিগনেট প্রেসের উদ্বোধনী উৎসব হয়েছিল। ১৯৪৩–এ। উপস্থিত ছিলেন প্রফুল্লকুমার সরকার, সজনীকান্ত দাস, প্রেমেন্দ্র মিত্র, শিবরাম চক্রবর্তী, সুভাষ মুখোপাধ্যায়, সুপ্রভা রায় প্রমুখ। খাতায় স্বাক্ষর আছে ছেচল্লিশজন অতিথির। সুকুমার রায়ের বই ছাপা হবে, সেই আসরে তাঁকে নিয়েই আলোচনা চলল। যে–মুহূর্তে তাঁর ‘খাই খাই করো কেন এসো বোসো আহারে’ পড়া শুরু হল, ঠিক তখনই সবাইকে অবাক করে দিয়ে ভোজবাজির মতো প্লেটে–প্লেটে উত্তম সব আহার্য এসে পৌঁছতে লাগল নিমন্ত্রিতদের কোলের কাছে। ১৯৪৪ থেকে ১৯৭৫, এই চার দশকে ১৩১টি বই বেরিয়েছে সিগনেট থেকে। এর মধ্যে আটটি বই মুদ্রণ, বাঁধাই বিভাগে সর্ব ভারতীয় পুরস্কার জিতেছে। ১৯৪৫-এ জহরলাল নেহরুর ‘ডিসকভারি অব ইন্ডিয়া’ প্রথম ছেপেছিল সিগনেট। বই ছাপার কাজ তখন চলছে, ১০/২ এলগিন রোডের বাড়িতে হঠাৎ এসে হাজির জহরলাল। কাঠের সিঁড়ি দিয়ে সোজা উঠে এলেন দোতলায়। নীলিমা দেবী তখন স্নান ঘরে। নেহরুকে গ্যালি প্রুফ দেখিয়েছিলেন কিশোরী নন্দিনী। পরে তিনিই ডি কে–র সহধর্মিণী হবেন। সিগনেটের প্রথম দুটি বই ইংরেজিতে। একটি নীলিমা দেবীর ইংরেজি কবিতার সংকলন, আর একটি নীলিমা দেবীর অনুবাদে, ডি কে–র সম্পাদনায় Best Stories of Modern Bengal। প্রথম বছর বারোটা, দ্বিতীয় বছরে পনেরোটা বই প্রকাশ করে সাড়া ফেলে দিল সিগনেট। দ্বিতীয় বছরের প্রথম বইটাই ‘আম আঁটির ভেঁপু’, বিভূতিভূষণের ‘পথের পাঁচালী’র ডি কে-র লেখা কিশোর সংস্করণ, সঙ্গে সত্যজিতের অসাধারণ অলঙ্করণ। সত্যজিতের স্বীকারোক্তি,
সিগনেটের প্রকাশনা সৌষ্ঠব প্রত্যেককে মুগ্ধ করেছিল বললে প্রায় কিছুই বলা হয় না। রাজশেখর বসু তাঁর মুগ্ধতা জানিয়ে চিঠি লিখেছেন ডি কে-কে। ৮ আগস্ট ১৯৫৬ যামিনী রায় লিখছেন, জীবনানন্দ দাশ ১৯৫২-র ৭ সেপ্টেম্বর লিখছেন, অভিনব নানা রকম পরিকল্পনা ডি কে–র চিন্তায় সর্বদা ঘুরপাক খেত। কলেজ স্ট্রিট আর রাসবিহারী এভিনিউতে সিগনেটের দুটো দোকানেই পনেরো দিন পর পর পালটে যেত পুস্তকসজ্জা। কখনও লেখকদের ফটোগ্রাফ, কখনও পেইন্টিংস, কখনও বা শৌখিন ফুলদানি। রবীন্দ্রনাথের জন্মদিন উপলক্ষে পনেরো দিনের ‘কবিপক্ষ’ শব্দটির জন্য বাঙালি ঋণী হয়ে থাকবে ডি কে–র কাছে। ওই পক্ষে সিগনেট কাউন্টার সাজানো হত সুধীন্দ্রনাথ দত্ত, বুদ্ধদেব বসু, বিষ্ণু দে, জীবনানন্দ দাশ এবং অমিয় চক্রবর্তীর ফটোগ্রাফ দিয়ে। যে বছর অচিন্ত্যকুমার সেনগুপ্তের ‘পরমপুরুষ’ বেরলো, গোটা দোকানটাকে সিল্কের দামি নামাবলি দিয়ে মুড়ে দেওয়া হত। বুক–সেলফে প্রতিটি বইয়ের ফাঁকে ফাঁকে কাগজের লাল জবা। ‘পরমাপ্রকৃতি শ্রীশ্রীসারদামণি’ প্রকাশিত হলে দোকান সাজানো হয়েছিল পুরানো আমলের কাঠের তৈরি লম্বা সিঁদুর কৌটো, শাঁখা আর লাল রুলি দিয়ে। আর যে বারে আবু সইয়দ আইয়ুব সম্পাদিত ‘পঁচিশ বছরের প্রেমের কবিতা’ এল, প্রত্যেককে, দোকানে ঢুকলেই, উপহার দেওয়া হয়েছিল একটি করে কাগজের গোলাপফুল। তাতে সত্যিকারের গোলাপের গন্ধ। কলেজ স্ট্রিটের দোকান থেকে ওই রকম একটা গোলাপ পেয়ে শিবরাম চক্রবর্তী, সুনীল গঙ্গোপাধ্যায়কে বলেছিলেন, ‘‘কী মুশকিল বলো তো, এমন গোলাপটি উপহার দেবার জন্য আমি তেমন সুন্দরী মেয়ে খুঁজে পাই কোথায়?’’ এসবের সঙ্গে যুক্ত হল ডি কে পরিকল্পিত এবং নরেশ গুহ রূপায়িত ‘টুকরো কথা’। সাহিত্যের ইতিহাসে এমন একটি সংকলন এর আগে বা পরে আর কখনও হয়েছে কিনা গবেষণা সাপেক্ষ। পূর্ণেন্দু পত্রী তাঁর গুরুত্বকে বুঝিয়ে দিয়েছেন ঠিক এই ভাবে: ‘টুকরো কথা চালু হ’লো যখন, সিগনেট বুক শপ হয়ে উঠলো বাংলা সংস্কৃতির কেন্দ্র। ...বাংলাদেশে এক নজিরবিহীন ঘটনা।’
সিগনেট প্রেস ও বাংলা প্রকাশনা জগতে বিপ্লব
সিগনেট প্রেস দেশের স্বাধীনতার ও তার পরবর্তী সময়ে বাংলার প্রকাশনার জগতে যুগান্তর ঘটিয়েছিল, তা কেবল ভাল বইয়ের জন্য নয়, প্রকাশনার ধরনের জন্যও বটে। এ সম্পর্কে লীলা মজুমদারের  বর্ণানাটিই উপযুক্ত - বলাই বাহুল্য, কর্ণধার দিলীপকুমার গুপ্তের সর্বদা সজাগ দৃষ্টি ছিল প্রকাশনার মান ও উৎকর্ষ-উন্নয়নে। এই প্রেস থেকে সাহিত্যের খবর সংবলিত “টুকরো কথা” বিনামূল্যে পাঠকদের বিলি করা হত।
শঙ্খ ঘোষের 'বইয়ের ঘর ' শীর্ষক বইটিতে আমরা সিগনেট প্রেসের কলেজ স্ট্রিটে বিপনী খোলার পরের কিছু ঘটনাবলীর বর্ননা পাই :
সত্যজিৎ রায় ও সিগনেট
একটা চাকরির আশায় দিলীপ গুপ্তর সঙ্গে দেখা করতে তাঁর রামময় রোডের বাড়িতে হাজির হয়েছিলেন সত্যজিৎ রায়। সত্যজিৎ দোতলায় প্যাসেজের শেষ প্রান্তে বৈঠকখানায় বসে অপেক্ষা করেছিলেন। মিনিট খানেকের মধ্যেই চটির ভারী শব্দের সঙ্গে–সঙ্গে ডি কে–র প্রবেশ। কিমার কোম্পানির অ্যাসিস্ট্যান্ট ম্যানেজার ডি কে–র পছন্দ হয়ে গেল তরুণ শিল্পীকে। চাকরির প্রতিশ্রুতি দিলেও একটা কথা বলে সত্যজিৎকে সতর্ক করে দিয়েছিলেন– ‘দ্য স্যালারি উইল ব্রেক ইওর হার্ট।’সত্যজিৎ কাজে যোগ দেওয়ার বছর খানেকের মধ্যেই সিগনেট প্রেসের যাত্রা শুরু।
সিগনেটের জন্য সত্যজিতের করা প্রথম প্রচ্ছদ অবনীন্দ্রনাথ ঠাকুরের ক্ষীরের পুতুল (১৯৪৪)। ছোটদের রূপকথাধর্মী এই লেখাতে রয়েছে আগাগোড়া একটা লৌকিক মেজাজ। সত্যজিৎ আঁকলেন মাথায় টোপর, কোঁচানো ধুতি আর নাগরা জুতো পায়ে পুতুল বর তাকিয়ায় ঠেসান দিয়ে বসে রয়েছে, পাশে রাখা গোড়ে মালা যা অনেকটা ফুলের আকৃতি নিয়েছে। কালো রঙের ড্রয়িং-এ তুলির টানের যে ছন্দ তৈরি হয়েছে সেটা গোটা ছবির মধ্যে বঙ্গীয় মোটিফের ছাপটিকে বেশ স্পষ্ট করে তুলছে। এর বেশ কয়েকবছর বাদে ক্ষীরের পুতুল-এর একটা পেপার-ব্যাক সংস্করণ প্রকাশ করে সিগনেট যার প্রচ্ছদটাও এঁকেছিলেন সত্যজিৎ। আগেরটার তুলনায় ছোট আর আড়াআড়ি লম্বাটে মাপের এই বইয়ের সঙ্গে খাপ খাইয়ে প্রচ্ছদে দেখা গেল একেবারে অন্য থিম। দু'দিকে দু'জন বেহারা সমেত পালকি চেপে বিয়ে করতে চলেছে পুতুল বর। ডিজাইনটাও নতুন ধরনের, সবুজ আর লাল, শুধু এই দুটো রং, বেশির ভাগটাই ফ্ল্যাটভাবে লাগানো কিন্তু তারই মধ্যে কারুকার্য করা পালকি থেকে শুরু করে গোটা ছবির মধ্যে তৈরি হয়েছে নানারকম ডিটেলস। এখানে সত্যজিৎ দুটো রংকেই ছোট ছোট অংশে ভেঙে নিয়ে সাজিয়েছেন এমনভাবে যাতে ড্রয়িং-এর মধ্যে লোকশিল্পের ধাঁচটা বজায় থাকে।অবনীন্দ্রনাথের বুড়ো আংলা-র (১৯৫৩) প্রচ্ছদে আবার রয়েছে অদ্ভুত শুঁড়তোলা নকশা যার মধ্য থেকে বেরিয়ে আসছে একটা মানুষের ফিগার — এখানেও যেটা সুন্দর ভাবে বুঝিয়ে দিচ্ছে ওই সাদা অংশটাই।
শুরু থেকেই সিগনেট প্রেস উদ্যোগী হয়েছিল, সুকুমার রায়ের যাবতীয় প্রকাশিত এবং অপ্রকাশিত রচনার নতুন প্রকাশে। অবধারিত ভাবে প্রচ্ছদ বা ছবি আঁকার পুরো দায়িত্বটাই পেয়েছিলেন সত্যজিৎ। মোটামুটি ভাবে ১৯৪৪ থেকে ১৯৫৬-র মধ্যে এ সব বই প্রকাশিত হয়েছে। যদিও পূর্ব প্রকাশিত আবোল তাবোল আর হযবরল-র প্রচ্ছদ নিজেই এঁকে গিয়েছিলেন সুকুমার, তবু সিগনেটের চাহিদা ছিল। আধুনিক সংস্করণের জন্য নতুন প্রচ্ছদ। ফলে সুকুমারের মূল ডিজাইনকে কতখানি রাখা হবে না হবে এই দোটানায় পড়ে এখানে সত্যজিৎ প্রচ্ছদ আঁকায় ঠিক কতটা স্বাধীনতা পেয়েছিলেন বলা শক্ত।
এমনিতে মজার আঁকায় তিনি যে যথেষ্ট অভ্যস্ত সেটা তাঁর জীবনের প্রথম দুটো প্রচ্ছদেই বোঝা গিয়েছিল। সেই অনুসারে ১৯৪৬-এ সিগনেট যখন পাগলা দাশুর নতুন একটা সংস্করণ প্রকাশ করল তখন তার প্রচ্ছদে কোনও ঘটনা না দেখিয়ে শুধু দাশুর মুখটাকেই আঁকলেন সত্যজিৎ এবং তাতেই বোঝা গেল এই ধরনের ড্রয়িং-এ আগের থেকে তিনি আরও অনেক পাকাপোক্ত হয়ে উঠেছেন।আবোল তাবোল-এর পর ১৯৫০-এ সিগনেট থেকে প্রকাশিত হয় সুকুমারের আরও একটা ছড়া সংকলন খাই খাই এবং এরও প্রচ্ছদ আঁকেন সত্যজিৎ।
১৯৫৩ সালে সিগনেট থেকে প্রকাশ পায়, সত্যজিতের প্রচ্ছদে ,বিখ্যাত শিকারি জিম করবেট-এর লেখা ম্যান ইটারস অফ কুমায়ুন-এর বাংলা অনুবাদ কুমায়ুনের মানুষখেকো বাঘ।সত্যজিৎ বিষয়টাকে নিয়ে এখানে একটু অন্য ভাবে চিন্তা করেছেন। বাঘ অথবা শিকারি কোনওটাই নয়, তিনি চলে গিয়েছেন একেবারে মূল জায়গাটায় অর্থাৎ বাঘ শিকার-এ।গোটা প্রচ্ছদ জুড়ে তিনি বড় করে দেখালেন বাঘের গায়ে গুলি লাগার দাগ – শুধু এইটাই। অর্থাৎ আঁকা হল বাঘছালের একটা অংশ— যেখানে হলুদের ওপর কালো ডোরা ডোরা দাগ – যেটা নিজে থেকেই চমৎকার একটা প্যাটার্ন তৈরি করছে। সেই সঙ্গে গুলির দাগ বোঝাতে একটু অফসেন্টার-এ গোল কাট-আউট করা যার মধ্যে ছাপা হয়েছে বই আর লেখকের নাম। পিছনের প্রচ্ছদেও একই ডিজাইন এবং এখানেও একটা গোল কাট-আউট। অর্থাৎ বইটাকে পুরো মেলে ধরলে সামনের আর পিছনের প্রচ্ছদ নিয়ে মনে হবে বাঘের শরীরের দুটো দিক যার একটা দিয়ে গুলিটা ঢুকেছে আর অন্যটা দিয়ে বেরিয়ে গিয়েছে। এখানে সত্যজিৎ নজর রেখেছিলেন অত্যন্ত জরুরি একটা ডিটেলস-এর দিকে। যেহেতু নিয়ম হল গুলি বেরিয়ে যাওয়ার গর্তটা একটু বেশি বড় হয়, সেই হিসেবে পিছনের প্রচ্ছদের গুলির দাগটাকেও বেশি বড় করে দেখানো হয়েছে।
এরপর ১৯৫০-এর দশকের কথা— এই পর্বে এসেই সত্যজিৎ সম্ভবত তাঁর জীবনের সব থেকে স্মরণীয় কয়েকটি বইয়ের প্রচ্ছদ আঁকেন। এ প্রসঙ্গে প্রথমেই বলতে হয় বেশ কিছু কবিতার বই সম্পর্কে যেখানে দেখা যায় কাব্যের নিজস্ব ভাবনাগুলিকে ঠিকমতো ব্যাখ্যা করতে গিয়ে ভিসুয়ালের ধারাটাকেই তিনি পালটে দিয়েছিলেন কী অসাধারণ ভাবে।যেমন ১৯৫২-এ প্রকাশিত জীবনানন্দ দাশের কবিতা সংকলন বনলতা সেন|বনলতা যেন কবির রোমান্টিকতার সঙ্গে মিশে থাকা এক চিরন্তন বাঙালি নারী। প্রচ্ছদেও তাই ঘন লতাপাতার মাঝখান থেকে বেরিয়ে থাকে তাঁর ঘোমটা দেওয়া লম্বাটে মুখখানা— বনের পাক খাওয়া লতার মতোই যাকে বড় কোমল আর স্পর্শকাতর দেখায়। গোটা প্রচ্ছদ একরঙা সরু সরু অজস্র লাইনের নানারকম প্যাটার্ন দিয়ে ভরাট করা— বিশেষ করে বনলতার মুখ আর চুলের মধ্যে ঘন বুনোটগুলি তার চেহারাকে যেন অদ্ভুত সুররিয়ালিস্টিক করে তুলেছে। কিছুটা ধূসরতায় ঢাকা এই নারী হয়তো প্রথাগত ভাবে সুন্দরী নয় তবে জীবনানন্দের কবিতার মতোই এই মুখশ্রী যথার্থই রূপকধর্মী। প্রচ্ছদে বনলতার মুখের গড়নের সঙ্গে সম্পূর্ণ মানানসই করে সত্যজিৎ এঁকেছেন তাঁর টানাটানা দুটো চোখ যার মধ্যে খেলা করে অদ্ভুত একটা মোহময়ী ভাব, আড়চোখে তাকিয়ে থেকে সে অবশ্যই পাঠককে কবিতার বিশেষ অভিব্যক্তিগুলোকে ভীষণভাবে মনে পড়িয়ে দেয়।
মলাট জোড়া কাঁচা হলুদ রঙে দুপুরের কড়া রোদের ইঙ্গিত, তারই মধ্যে গায়ের কাপড় আলগা করে, এলোচুল ছড়িয়ে ঘুমিয়ে রয়েছে এক সুন্দরী, যার শরীরের ওপর দিকটাই শুধু ফ্রেমের মধ্যে দেখা যায়। নিব-এর সরু টানে এই একাকিনীকে আঁকতে গিয়ে, তার দেহের ভঙ্গিমার মধ্যে সত্যজিৎ অনায়াসেই আরোপ করেছেন ফরাসি শিল্পী আঁরি মাতিসের ড্রয়িং-এর সাবলীল ছন্দোময়তা। নাক আর মুখ বাদে শরীরের বাকি অংশ অ্যানাটমি মেনে আঁকা। ফিমেল ফিগার সম্বন্ধে রীতিমতো স্টাডি না থাকলে এই ধরনের পরিকল্পনা রূপায়িত করা সম্ভব নয়। বিশেষ করে শুয়ে থাকার সময় মাথার চুল যাতে মুখে না পড়ে সেজন্য মেয়েরা যে একটা হাত কপালের ওপর ফেলে রাখে, এই ব্যাপারটা কম্পোজিশনের মধ্যে সুন্দর ভাবে ব্যবহার করেছেন সত্যজিৎ। মেয়েটির ছড়ানো চুলকেও ছোট ছোট বাঁকা লাইনে ভেঙে নিয়ে গোটা ব্যাকগ্রাউন্ডে একটা টেক্সচার তৈরি করে ফ্ল্যাট জায়গাটা ভরাট করে দিয়েছেন। ছবিটির মধ্যে সব মিলিয়ে যে একটা চাপা শরীরী আবেদন ফুটে উঠছে সেটা মূলত মেয়েটির বুকের কাছে এক হাতে কাপড়টি ধরে রাখার ভঙ্গিটির জন্য। সামান্য কয়েকটি লাইন দিয়ে ভাঁজ করা কাপড়টিকে সত্যজিৎ যেন একটা বিপজ্জনক বর্ডার লাইনে এনে ছেড়ে দিয়েছেন। একই সঙ্গে লিরিকাল ও সেনসুয়াস এই ছবি যেন শুধু বইয়ের প্রচ্ছদ নয়, হয়ে উঠেছে স্বতন্ত্র এক শিল্পসৃষ্টি।
১৯৫৩-য় সত্যজিৎ আঁকলেন অচিন্ত্যকুমার সেনগুপ্তর অমাবস্যা-র প্রচ্ছদ। কালো জমির ওপর সাদা প্যাস্টেলে আঁকা এক নারীর মুখ। কালোর ওপর সাদা রঙে আর এক নারীকে দেখা গেল বিষ্ণু দে-র কবিতার বই নাম রেখেছি কোমল গান্ধার-এর প্রচ্ছদে (১৯৫৩) এখানে জলরঙে আঁকা ঊনিশ শতকের একটি কালীঘাট পটচিত্রে হাঁটু মুড়ে বসে থাকা এক বীণাবাদিনীর যেন রূপান্তর ঘটালেন সত্যজিৎ। ফিকে হলুদ ব্যাকগ্রাউন্ডের ওপর একটা কালো চৌখুপি যার মধ্যে সরু সাদা আঁচড় টেনে রঙিন ছবিটার শুধুমাত্র outline impressionটা ফুটিয়ে তোলা হল। একই সঙ্গে ঐতিহ্য ও আধুনিকতার মিশ্রণে গড়ে ওঠা এই লোকশিল্পের মূল ফর্মকে অক্ষুণ্ণ রেখেও সম্পূর্ণ অন্য একটা চেহারা দিয়ে দিলেন সত্যজিৎ। এর ফলে বাঙালি ও তার সংগীত চেতনার এই রেফারেন্স যেন বিশেষভাবে সার্থক করে তুলল বইয়ের নামকে।
সিগনেট-এর দুটি উপন্যাসের প্রচ্ছদকেও সত্যজিৎ যথেষ্ট লিরিকাল করে তুলেছিলেন দুটি নারীর মুখকে দু'রকম ভাবে ব্যবহার করে। অচিন্ত্যকুমার সেনগুপ্তের নবনীতা-য় (১৯৫৪) গয়নাপরা নববধূর চোখ নামানো মুখখানা আঁকা হয়েছিল পেপার কাটিং পদ্ধতিতে। টুকরো টুকরো প্যাটার্ন দিয়ে তৈরি গোটা ছবিটায় কালোর মধ্যে সাদার ঝলমলে বাহার। খাঁটি উৎসবের একটা মেজাজ পাওয়া যায় খুব সহজেই।
ডিজাইনের ব্যাপারে সিগনেট প্রেস যে সমস্ত অভিনব পরিকল্পনা নিত, তার মধ্যে একটা ছিল বইয়ের ‘টাইটেল পেজ' টাকে একটা বিশেষ চেহারা দেওয়া। প্রচ্ছদের বিকল্প হিসেবে যে কোনও বইতেই এই টাইটেল পেজের গুরুত্ব অনেকখানি।এখানে দেওয়া থাকে বই, লেখক, প্রকাশকের নাম, ঠিকানা ইত্যাদি। মূল প্রচ্ছদটি কোনও কারণে নষ্ট হয়ে গেলেও ভেতরের এই পাতাটা পড়ে পাঠক বইটার সম্পর্কে প্রয়োজনীয় তথ্যগুলি পেয়ে যান। প্রথম থেকেই সিগনেট চেয়েছিল যাতে এই পাতায় কোনওভাবে বইটির বিষয়বস্তুর একটা আভাস দেওয়া যায়। ঠিক হয় যে প্রচ্ছদেরই একটা extension হিসেবে এই কাজের দায়িত্ব নিতে হবে বইয়ের প্রচ্ছদ শিল্পীকেই। ফলে সিগনেট-এর বেশির ভাগ বইয়ের টাইটেল পেজের ডিজাইন সত্যজিতেরই করা। সামান্য একখানা পাতা যে গোটা বইয়ের মধ্যে কীভাবে একটা স্বতন্ত্র মেজাজ গড়ে তুলতে পারে, সত্যজিতের এই কাজগুলো না দেখলে সেটা বিশ্বাস করা যেত না।
সাধারণত প্রচ্ছদে কোনও ছবি থাকলে তারই একটা ছোট মোটিফ তিনি করে দিতেন টাইটেল-এর পাতায়। যেমন দুরন্ত দুপুর বা বনলতা সেন-এর ক্ষেত্রে প্রচ্ছদের দুই নারীকেই তিনি আঁকলেন প্রায় একই ভঙ্গিতে শুধু লাইনের ছন্দটা আরও সহজ আর স্পষ্ট হয়ে উঠল। বনলতা সেন-এ আবার মহিলার মাথার চুলের একটা অংশকে ঝুলিয়ে দিলেন বনলতা আর সেন এই দুটো লেখার মাঝখান দিয়ে—প্রচ্ছদে জোনাকির যেরকম একটা এফেক্ট এনেছিলেন সত্যজিৎ— টাইটেল-এও প্রায় সেইরকম একটা এফেক্ট তৈরি হল অন্যভাবে। এখানে জো, না, কি, এই তিনটে অক্ষরকে তিনি ছোট ছোট অংশে ভেঙে নিয়ে একটা ঝোপের মতো এঁকে তার মধ্যে ছড়িয়ে দিলেন— মনে হবে জোনাকিরা এখানে খেলা করছে। একই রকম অতুলনীয় রূপসী বাংলা-র (১৯৫৭) টাইটেল-এ নারীর মুখটা ছোট করে এঁকে তার চারপাশে তুলি দিয়ে লাল রঙের একটা পোঁচ টেনে দেওয়া। যার ফলে একই সঙ্গে মাথায় চুল আর শাড়ির লাল পাড় মিলিয়ে বাঙালি বধূর একটা নিখুঁত ছবি স্পষ্ট হয়ে উঠল। আবার অনেক জায়গায় একেবারেই কোনও ছবি না এঁকে সত্যজিৎ চমক লাগিয়েছেন শুধু ছাপার অক্ষর কাজে লাগিয়ে। যেমন সুধীন্দ্রনাথ দত্তের অর্কেস্ট্রা-র (১৯৫৪) তিনটে অক্ষরকে একই মাপ আর একই গ্রুপ থেকে নিয়ে পাশাপাশি বসিয়েছেন, প্রথমটাকে নর্মাল রেখে— পরের দুটোর একটা চওড়া করে (expanded) আর পরেরটাকে চেপে দিয়ে (condensed)। একই শব্দের অক্ষর বিন্যাসের মধ্যে এই ধরনের বৈচিত্র্য যেন ভিন্ন ভিন্ন বাদ্যযন্ত্রের হারমনির মতো হয়ে গিয়ে (সুধীন্দ্রনাথ অনূদিত কবিতার সংকলন) অর্কেস্ট্রা কথাটাকে পুরোপুরি সার্থক করে তুলেছে। তবে এর থেকে আরও বেশি খেলাচ্ছলে তিনি প্রতিধ্বনি-র (১৯৫৪)টাইটেল-এ প্রতিধ্বনি জিনিসটাকে বুঝিয়েছেন— শব্দটির চারটে অক্ষরকে স্রেফ আলাদাভাবে চারটে কোনায় বসিয়ে দিয়ে। অক্ষরগুলোই যেন প্রতিধ্বনির মতো হয়ে ছড়িয়ে পড়ছে চারদিকে। সিগনেট-এ টাইটেল পেজ আলাদা গুরুত্ব পেয়েছিল বলেই গ্রাফিক কমিউনিকেশন নিয়ে এই ধরনের অসাধারণ সব কাজ করার সুযোগ পেয়েছিলেন সত্যজিৎ।১৯৫৯-য় প্রকাশিত হয় সিগনেট এর জন্য আঁকা সত্যজিতের সর্বশেষ বইয়ের প্রচ্ছদ— বিষ্ণু দে'র প্রবন্ধ সংকলন সাহিত্যের ভবিষ্যৎ। এরপর চিরকালের মতো সমাপ্তি ঘটে যায় শিল্পসৃষ্টির এক সুবর্ণ অধ্যায়ের। এক দিকে সিনেমার কাজের ক্রমবর্ধমান চাপ, অন্য দিকে পুনঃপ্রকাশিত সন্দেশ সম্পাদনা— সিগনেট থেকে সরে আসার পিছনে এই কারণগুলোর কথাই বলেছেন সত্যজিৎ। ১৯৫০-এর দশকের শেষ থেকে সিগনেট-এর ব্যবসা পড়তে শুরু করলেও প্রায় ১৯৭৫ সাল পর্যন্ত অল্পবিস্তর বই তাদের ছাপা হয়েছিল। তা সত্ত্বেও সত্যজিৎ এবং সিগনেট প্রেস-এর মধ্যে আর নতুন ভাবে কোনও যোগাযোগ ঘটেনি।
পতন ও পুনরুজ্জীবন
সত্তরের দশকের শেষের দিকে কর্ণধার ডি. কে অসুস্থ হয়ে পড়েন, সেকারণে ১৯৭৫ খ্রিস্টাব্দের পর বহুদিন পুস্তক প্রকাশনা বন্ধ থাকে এবং ১৯৭৭ খ্রিস্টাব্দে তাঁর মৃত্যুর পরে, সিগনেট পাবলিশিং হাউস বন্ধ হয়ে যায়।
প্রকাশনা সংস্থাটির গৌরবোজ্জল অতীতের কথা স্মরণে রেখে আনন্দ পাবলিশার্স এটিকে পুনরুজ্জীবিত করতে কিনে নেয় এবং ২০১১ খ্রিস্টাব্দের ১৭ ডিসেম্বর পুনরায় চালু হয়। পুরানো ঐতিহাসিক প্রকাশনা সংস্থার ক্লাসিক সংস্করণ এখন আবার সাধারণ পাঠকদের সহজলভ্য, তা সাম্প্রতিক কালের সমর সেনের কবিতা হোক, সুকুমার রায়ের রচনা হোক বা সুধীন্দ্রনাথ দত্তের সংবর্ত বা বিষ্ণু দের -এর নাম রেখেছি কোমল গান্ধার।
দক্ষিণবঙ্গ
দক্ষিণবঙ্গ বা দক্ষিণ বাংলা হলো বঙ্গ এলাকার দক্ষিণাংশ। এটি বাংলাদেশের খুলনা বিভাগ, বরিশাল বিভাগ ও ফরিদপুর বিভাগ এবং ভারতের পশ্চিমবঙ্গ রাজ্যের দক্ষিণাংশ নিয়ে গঠিত। এই অঞ্চলে বাংলাদেশ ও পশ্চিমবঙ্গের বিখ্যাত পর্যটন আকর্ষণ সুন্দরবন অবস্থিত। বাংলাদেশের দক্ষিণ বঙ্গের রাজধানী হলো ফরিদপুর এবং পশ্চিমবঙ্গ রাজ্যের দক্ষিণাংশের রাজধানী হলো কলকাতা।
পশ্চিমবঙ্গ
• আদ্রা
• আমতলা
• আরামবাগ
• বকখালি
• বলরামপুর
• বাঁকুড়া
• বনগাঁ
• বারাকপুর
• বারাসাত
• বর্ধমান
• বারুইপুর
• বসিরহাট
• বিষ্ণুপুর
• বোলপুর
• বজবজ
• ক্যানিং
• চাঁদপাড়া
• চন্দননগর
• দাঁতন
• ডায়মন্ড হারবার
• দীঘা
• দুবরাজপুর
• দুর্গাপুর
• গোবরডাঙা
• সাগর দ্বীপ
• ঘাটাল
• হাবরা
• হলদিয়া
• হাসনাবাদ
• হুগলি
• হাওড়া
• জয়নগর মজিলপুর
• ঝাড়গ্রাম
• কাকদ্বীপ
• কাঁথি
• কালনা
• কাটোয়া
• খড়গপুর
• কলকাতা
• কৃষ্ণনগর
• মহেশতলা
• নবদ্বীপ
• নলহাটি
• নামখানা
• পুজালী
• পুরুলিয়া
• নিউ টাউন, কলকাতা
• রাজপুর সোনারপুর
• রামপুরহাট
• সাঁইথিয়া
• শ্রীরামপুর
• শান্তিপুর
• সিউড়ি
• টাকি
• তারকেশ্বর
• তারাপীঠ
• তমলুক
• তেহট্ট
• ঠাকুরনগর
বাংলাদেশ
• আশাশুনি
• বাকেরগঞ্জ
• বাগেরহাট
• বরিশাল
• বরগুনা
• চুয়াডাঙ্গা
• যশোর
• বোয়ালমারী
• আলফাডাঙ্গা
• মধুখালী
• ঝালকাঠি
• ঝিনাইদহ
• খুলনা
• কয়রা
• কুয়াকাটা
• কুষ্টিয়া
• মাদারীপুর
• মেহেরপুর
• মংলা
• মরোলগঞ্জ
• নড়াইল
• পাইকগাছা
• পটুয়াখালী
• ফকিরহাট
• সাতক্ষীরা
• তালা
ক্রীড়া
দক্ষিণাঞ্চল ক্রিকেট দল বাংলাদেশের একটি প্রথম শ্রেণীর ক্রিকেট দল যা বাংলাদেশ ক্রিকেট লীগে দক্ষিণ বাংলাদেশের (খুলনা এবং বরিশাল) প্রতিনিধিত্ব করে।
নগদ প্রবাহ
থাম্ব|নগদ প্রবাহের একটি ডায়াগ্রাম। যেটি নগদ প্রবাহ সম্পর্কে সহজে একটি ধারণা দেয়। নগদ প্রবাহ হল টাকার বাস্তব বা ভার্চুয়াল প্রবাহ :
কোনও সংস্থার আর্থিক বিবরণের তিনটি গুরুত্বপূর্ণ অংশ রয়েছে: ব্যালেন্স শীট, আয়ের বিবরণী এবং নগদ প্রবাহ বিবরণী। ব্যালান্স শিটটি কোনও সংস্থার সম্পদ এবং দায়বদ্ধতার এককালের স্ন্যাপশট দেয়। আয়ের বিবরণী নির্দিষ্ট সময়ের মধ্যে ব্যবসায়ের লাভজনকতা নির্দেশ করে।
নগদ প্রবাহ মান, সুদের হার এবং তরলতার ধারণার সাথে সংক্ষিপ্তভাবে সংযুক্ত। একটি নগদ প্রবাহ যা ভবিষ্যতে দিন tN এ ঘটবে, তাকে t0 এ একই মানের একটি নগদ প্রবাহে রূপান্তরিত করা যেতে পারে।
নগদ প্রবাহ বিশ্লেষণ
নগদ প্রবাহ ধারণাটি নগদ প্রবাহের বিবরণী অ্যাকাউন্টিং স্ট্যান্ডার্ডের উপর ভিত্তি করে। শব্দটি ফ্লেক্সিবল এবং অতীত-ভবিষ্যতের সময়ের ব্যবধানগুলিকে বোঝাতে পারে। এটি জড়িত সমস্ত প্রবাহের বা সেই প্রবাহের একটি উপসেটের মোট উল্লেখ করতে পারে।
নগদ প্রবাহ বিশ্লেষণের মধ্যে ৩ ধরনের নগদ প্রবাহ উপস্থিত এবং নগদ প্রবাহ বিবরণের জন্য ব্যবহৃত হয়:
ব্যবসায়ের ফিনানশিয়ালস
একটি মেয়াদে (সাধারণত এক চতুর্থাংশ, অর্ধ বছর বা একটি সম্পূর্ণ বছর) কোনও কোম্পানির (মোট) নেট নগদ প্রবাহ এই সময়ের মধ্যে নগদ ব্যালেন্সের পরিবর্তনের সমান: নগদ ব্যালেন্স বৃদ্ধি হলে (আরও নগদ সহজলভ্য হয়ে যায়) ইতিবাচক, নগদ ব্যালেন্স হ্রাস হলে নেতিবাচক। কোনও প্রকল্পের মোট নেট নগদ প্রবাহ হল নগদ প্রবাহের সমষ্টি যা তিনটি ক্ষেত্রে শ্রেণিবদ্ধ করা হয়েছে:
অবচয়*(করের হার) যা সূত্রের শেষে চিহ্নিত হয় তাকে অবচয় ঢাল (ডিপ্রেসিয়েশন শিল্ড) বলা হয় যার মাধ্যমে আমরা দেখতে পাচ্ছি যে অবচয় এবং নগদ প্রবাহের মধ্যে নেতিবাচক সম্পর্ক রয়েছে।
উপরের তিনটি উপাদানের যোগফল হ'ল কোনও প্রকল্পের জন্য নগদ প্রবাহ।
এবং কোনও সংস্থার জন্য নগদ প্রবাহের ক্ষেত্রে তিনটি অংশ অন্তর্ভুক্ত রয়েছে:
উপরের তিনটি উপাদানের যোগফলটি কোনও সংস্থার মোট নগদ প্রবাহ হবে।
উদাহরণ
নেট ক্যাশ ফ্লো কেবল সীমিত পরিমাণে তথ্য সরবরাহ করে। উদাহরণস্বরূপ, দুটি সংস্থার তিন বছরেরও বেশি নগদ প্রবাহ তুলনা করুন: সংস্থা বি এর অধিক বার্ষিক ক্যাশ ফ্লো আছে। তবে, সংস্থা এ আসলে তার মূল কার্যক্রমের মাধ্যমে আরও বেশি অর্থ উপার্জন করছে এবং ইতিমধ্যে দীর্ঘমেয়াদী বিনিয়োগে ৪৫ মিলিয়ন ব্যয় করেছে, যার মধ্যে রাজস্ব কেবল তিন বছর পরে প্রদর্শিত হবে।
অক্ষয় খান্না
অক্ষয় খান্না (अक्षय खन्ना; জন্মঃ ২৮ মার্চ ১৯৭৫) ভারতের একজন হিন্দি চলচ্চিত্র অভিনেতা। তিনি ১৯৯৭ সালে মুক্তিপ্রাপ্ত 'হিমালয়পুত্র' দ্বারা চলচ্চিত্রে পদচারণা শুরু করেন, তার পিতা বিনোদ খান্না সত্তরের দশকের হিন্দি চলচ্চিত্রের অভিনেতা ছিলেন।
জন্ম এবং পরিবার
১৯৭৫ সালের ২৮ মার্চ মুম্বাইতে অভিনেতা বিনোদ খান্না এবং গীতাঞ্জলির ঘরে অক্ষয় জন্মগ্রহণ করেন। বিনোদ-গীতাঞ্জলির আরেক পুত্র রাহুল ১৯৭২ সালে জন্মগ্রহণ করেন।
কর্মজীবন
অক্ষয় খান্না মুম্বাইয়ের 'কিশোর নমিত কাপুর এ্যাক্টিং ইন্সটিটিউট'-এ অধ্যায়ন করে ১৯৯৭ সালে 'হিমালয়পুত্র' দ্বারা চলচ্চিত্র জগতে ঢোকেন তারা পিতা বিনোদের সাহায্যে। চলচ্চিত্রটিতে বিনোদ প্রযোজকও ছিলেন আবার একটি চরিত্রে অভিনয়ও করেন, কিন্তু অক্ষয় এই চলচ্চিত্রের মাধ্যমে কোনো পরিচিতি পাননি এবং ওটি একটুও ব্যবসা করতে পারেনি। অক্ষয় অভিনীত প্রথম ঐ চলচ্চিত্রের নায়িকা ছিলেন অঞ্জলি জাভেরি।
১৯৯৭ সালে জে. পি. দত্ত পরিচালিত 'বর্ডার' চলচ্চিত্র মুক্তি পায় যেখানে অক্ষয় খান্না ভারতীয় সেনাবাহিনীর এক নব কমিশন্ড কর্মকর্তার চরিত্রে অভিনয় করে প্রশংসা কুড়ান এবং ১৯৯৮ সালে 'শ্রেষ্ঠ নবাগত অভিনেতা বিভাগে ফিল্মফেয়ার পুরস্কার' জেতেন এবং 'শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার'-এর মনোনয়ন পেয়ে যান। এই চলচ্চিত্রে পূজা ভাট তার প্রেমিকার চরিত্রে অভিনয় করেছিলেন। ১৯৯৭ সালে অক্ষয় মাধুরী দীক্ষিতের সঙ্গে 'মোহাব্বাত' ছবিতে কাজ করেন, তবে ওটিও 'হিমালয়পুত্র' এর মতো মুখ থুবড়ে পড়ে গিয়েছিলো। এছাড়া উর্মিলা মাটন্ডকরের বিপরীতে তিনি 'কুদরত' (১৯৯৮), মনীষা কৈরালার সঙ্গে 'লাওয়ারিস' (১৯৯৯) এবং সোনালী বেন্দ্রের সঙ্গে 'দহক' (১৯৯৯) চলচ্চিত্রতে অভিনয় করেন, তবে এগুলো অতটা ভালো ব্যবসা করতে পারেনি।
২০০১ সালে গীতিকার জাভেদ আখতারের পুত্র ফারহান আখতারের পরিচালনায় 'দিল চাহতা হে' চলচ্চিত্রে অক্ষয় আমির খান এবং সাইফ আলি খানের সাথে তাদের বন্ধু চরিত্রে অভিনয় করেন। তিনি এই চলচ্চিত্রে তার চেয়ে বয়স্ক এক নারীর প্রেমে পড়েন যে চরিত্রে রাজেশ খান্নার পত্নী ডিম্পল কাপাডিয়া অভিনয় করেছিলেন। চলচ্চিত্রটি ২০০১ সালের অন্যতম সেরা ব্যবসাসফল চলচ্চিত্র হিসেবে পরিগণিত হয়, এদিক দিয়ে আমির খানের অন্য একটি চলচ্চিত্র 'লগান' এবং করণ জোহর পরিচালিত 'কাভি খুশি কাভি ঘাম' এর পরেই ছিলো দিল চাহতা হে'র অবস্থান। অক্ষয় খান্না চলচ্চিত্রে সিদ্ধার্থ চরিত্রে অভিনয় করে ২০০২ সালে 'ফিল্মফেয়ার এ্যাওয়ার্ড ফর বেস্ট সাপোর্টিং এ্যাক্টর' পুরস্কার জিতে যান।
২০০২ সালে আব্বাস-মাস্তান পরিচালকদ্বয়ের 'হামরাজ' চলচ্চিত্রে অক্ষয় খান্না ববি দেওল এবং আমীশা প্যাটেলের সাথে অভিনয় করেন, চলচ্চিত্রটিতে তিনি ভিলেন চরিত্রে ছিলেন। অক্ষয় খান্না এই চলচ্চিত্রের কারণে দর্শকপ্রিয়তা পান এবং 'শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার' বিষয়শ্রেণীতে মনোনয়ন পান। এরপর খান্না পরিচালক প্রিয়দর্শন পরিচালিত কমেডি ঘরানার চলচ্চিত্র 'হাঙ্গামা' (২০০৩) এবং 'হালচাল' (২০০৪) এ অভিনয় করেন যা ব্যাপক ব্যবসাসফলতা এবং তুমুল দর্শপ্রিয়তা পায়।
জেন গ্রিন
জেন গ্রিন (জন্ম ১৯৫৫) শিশু এবং প্রাপ্তবয়স্কদের জন্য অ-কল্পকাহিনী বইয়ের একজন ব্রিটিশ লেখক। তিনি ৩০০ টিরও বেশি শিরোনামে লিখেছেন।
জীবন
জেন গ্রিন একটি ইহুদি পরিবারে জন্মগ্রহণ করেন এবং সাসেক্স বিশ্ববিদ্যালয় থেকে ইংরেজি সাহিত্যে ডক্টরেট অর্জন করেন। ১৯৮১ থেকে ১৯৯৬ সাল পর্যন্ত প্রকাশনায় কাজ করার পর, তিনি একজন পূর্ণ-সময়ের লেখক হয়ে ওঠেন। ২০১২-১৩ সালে তিনি সাসেক্স বিশ্ববিদ্যালয়ের রয়্যাল লিটারারি ফান্ডের ফেলো ছিলেন। তিনি সাসেক্স ডাউনস এর পাশে বসবাস করেন।
নিকোলাস পুতভিনস্কি
নিকোলাস পুতভিনস্কি একজন রুশ ফ্যাশন ডিজাইনার। তিনি মার্কিন রিয়েলিটি টেলিভিশন ধারাবাহিক প্রজেক্ট রানওয়ে (আসর- ৬) এর একজন প্রতিযোগী ছিলেন, যেখানে তিনি ৭ম স্থানে শেষ করেছিলেন।
কুয়েতের দ্বিতীয় জেলা
বাম|থাম্ব কুয়েতের দ্বিতীয় জেলাটি দাহিয়াতের প্রধান শহরতলি, আবদুল্লাহ আল-সালেম, শামমিয়া এবং শুয়াইখ থেকে উপজাতীয় অঞ্চল সুলাইবখত এবং দোহা পর্যন্ত ১৩ টি আবাসিক অঞ্চল নিয়ে গঠিত। কাদসিয়া, মনসুরিয়া, ফাইহা এবং নুজহাও এ জেলার অন্তর্গত। দ্বিতীয় জেলাতে ৪৯,৭৫৫ জন নিবন্ধিত ভোটার রয়েছে।
মিরালেম পিয়ানিচ
মিরালেম পিয়ানিচ (Miralem Pjanić; জন্ম: ২ এপ্রিল ১৯৯০) হলেন একজন বসনীয় পেশাদার ফুটবল খেলোয়াড়। তিনি বর্তমানে সংযুক্ত আরব আমিরাতের প্রো লিগের ফুটবল ক্লাব শারজাহ এবং বসনিয়া ও হার্জেগোভিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
১৯৯৭–৯৮ মৌসুমে, লুক্সেমবুর্গীয় ফুটবল ক্লাব শাফলেং ৯৫-এর যুব পর্যায়ের হয়ে খেলার মাধ্যমে পিয়ানিচ ফুটবল জগতে প্রবেশ করেছেন এবং পরবর্তীকালে মেসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, ফরাসি ক্লাব মেসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেসের হয়ে এক মৌসুমে ৩২ ম্যাচে ৪টি গোল করার পর ২০০৮–০৯ মৌসুমে তিনি প্রায় ৭.৫ মিলিয়ন ইউরোর বিনিময়ে ফরাসি ক্লাব লিওঁয়ে যোগদান করেছেন। লিওঁয়ে পাঁচ মৌসুম অতিবাহিত করার পর প্রায় ১১ মিলিয়ন ইউরোর বিনিময়ে ইতালীয় ক্লাব রোমার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৮৫ ম্যাচে ৩০টি গোল করেছেন। পরবর্তীকালে, তিনি ইয়ুভেন্তুসের হয়ে খেলেছেন, ইয়ুভেন্তুসের হয়ে তার চার মৌসুমে তিনি ৪টি ঘরোয়া লিগ শিরোপা জয়লাভ করেছেন। ২০২০–২১ মৌসুমে, তিনি প্রায় ৬০ মিলিয়ন ইউরোর বিনিময়ে ইয়ুভেন্তুস হতে স্পেনীয় ক্লাব বার্সেলোনায় যোগদান করেছেন। মাঝে তিনি এক মৌসুমের জন্য তুর্কি ক্লাব বেশিকতাশে খেলেছেন। ২০২২ সালে তিনি সংযুক্ত আরব আমিরাতের শারজাহ ফুটবল ক্লাবে যোগদান করেন।
২০০৬ সালে, পিয়ানিচ লুক্সেমবুর্গ অনূর্ধ্ব-১৭ দলের হয়ে লুক্সেমবুর্গের বয়সভিত্তিক পর্যায়ে অভিষেক করেছিলেন। প্রায় ২ বছর যাবত লুক্সেমবুর্গের বয়সভিত্তিক দলের হয়ে খেলার পর, তিনি ২০০৮ সালে বসনিয়া ও হার্জেগোভিনার হয়ে আন্তর্জাতিক পর্যায়ে অভিষেক করেছেন; বসনিয়া ও হার্জেগোভিনার জার্সি গায়ে তিনি এপর্যন্ত ১০৭ ম্যাচে ১৮টি গোল করেছেন। তিনি বসনিয়া ও হার্জেগোভিনার হয়ে ২০১৪ ফিফা বিশ্বকাপে অংশগ্রহণ করেছেন।
প্রারম্ভিক জীবন
মিরালেম পিয়ানিচ ১৯৯০ সালের ২রা এপ্রিল তারিখে যুগোস্লাভিয়ার তুজলায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পিয়ানিচ লুক্সেমবুর্গ অনূর্ধ্ব-১৭ এবং লুক্সেমবুর্গ অনূর্ধ্ব-১৯ দলের হয়ে খেলার মাধ্যমে লুক্সেমবুর্গের প্রতিনিধিত্ব করেছেন। ২০০৬ সালের ৩রা মার্চ তারিখে তিনি ২০০৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে স্পেন অনূর্ধ্ব-১৭ দলের বিরুদ্ধে ম্যাচে লুক্সেমবুর্গ অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। লুক্সেমবুর্গ অনূর্ধ্ব-১৭ দলের হয়ে তিনি ২০০৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে ১টি গোল করেছিলেন।
২০০৮ সালের ২০শে আগস্ট তারিখে, মাত্র ১৮ বছর, ৪ মাস ও ১৮ দিন বয়সে, ডান পায়ে ফুটবল খেলায় পারদর্শী পিয়ানিচ বুলগেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বসনিয়া ও হার্জেগোভিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটিতে বসনিয়া ও হার্জেগোভিনা ২–১ গোলের ব্যবধানে জয়লাভ করেছিল। বসনিয়া ও হার্জেগোভিনার হয়ে অভিষেকের বছরে পিয়ানিচ সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৬ মাস ও ১১ দিন পর, বসনিয়া ও হার্জেগোভিনার জার্সি গায়ে প্রথম গোলটি করেছেন; ২০১০ সালের ৩রা মার্চ তারিখে, ঘানার বিরুদ্ধে ম্যাচের ৬৫তম মিনিটে সেজাদ সালিহোভিচের অ্যাসিস্ট হতে বসনিয়া ও হার্জেগোভিনার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০১৯ সালের ১২ই অক্টোবর তারিখে, উয়েফা ইউরো ২০২০ বাছাইপর্বে ফিনল্যান্ডের বিরুদ্ধে অনুষ্ঠিত ম্যাচে তিনি বসনিয়া ও হার্জেগোভিনার হয়ে প্রথমবারের মতো অধিনায়কের দায়িত্ব পালন করেছেন, ম্যাচটি বসনিয়া ও হার্জেগোভিনা ৪–১ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলার পাশাপাশি দুইটি গোল করেছিলেন।
পিয়ানিচ ব্রাজিলে অনুষ্ঠিত ২০১৪ ফিফা বিশ্বকাপের জন্য সাগেত সুশিচের অধীনে ঘোষিত বসনিয়া ও হার্জেগোভিনা দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৬ই জুন তারিখে, তিনি আর্জেন্টিনার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   এই আসরে বসনিয়া ও হার্জেগোভিনা গ্রুপ পর্ব শেষে মাত্র ৩ পয়েন্ট নিয়ে গ্রুপ পর্ব থেকেই বিদায় নিয়েছিল, যেখানে তিনি ৩ ম্যাচে ১টি গোল করেছেন। ২৫শে জুন তারিখে, ইরানের বিরুদ্ধে ম্যাচের ৫৯তম মিনিটে তিনো-সভেন সুশিচের অ্যাসিস্ট হতে ডান পা দিয়ে তিনি ফিফা বিশ্বকাপে তার প্রথম গোলটি করেছেন।
আন্তর্জাতিক
180px|থাম্ব|ডান|২০১৫ সালে [[অস্ট্রিয়া জাতীয় ফুটবল দল|অস্ট্রিয়ার বিরুদ্ধে বসনিয়া ও হার্জেগোভিনার হয়ে খেলছেন পিয়ানিচ]]
২০১৩ থানে ভবন ধস
৪ এপ্রিল ২০১৩,ভারতের মহারাষ্ট্র রাজ্যের থানে শহরের মুম্ব্রাতে ভবন ধসে পড়ে। এটাকে সেই এলাকার সবচেয়ে খারাপ বিল্ডিং ধস হিসেবে বলা হয়েছে। এই ট্র্যাজেডি থেকে প্রায় ১০০ জনের বেশি লোক বেঁচে যায়। এই দুর্ঘটনায় ৭২ জন নিহত (১৮ জন শিশু, ২৩ জন মহিলা, ৩৩ জন পুরুষ সহ) ও ৩৬-৬২ জন আহত হয়। বেঁচে যাওয়াদের সন্ধানে উদ্ধার অভিযান ৬ এপ্রিল ২০১৩ তারিখে শেষ হয়।
কোন ধরনের পরিকল্পনা বা প্রকৌশলিদের তত্ত্বাবধান ছাড়াই মাত্র ৪৫ দিনের মাথায় দাঁড় করানো হয় এ ভবনটির কাঠামো। নির্মাণ কাজ শেষ না হলেও এরই এখানে বেশ কিছু পরিবার বসবাস শুরু করেছিল। নিম্নমানের সামগ্রী দিয়ে মাত্র কয়েক সপ্তাহের মধ্যেই ভবনটির সাততলা তৈরি করে ফেলা হয়। ধসে পড়ার আগে আট তলার কাজ চলছিল।
ঢাকার রাস্তাসমূহের তালিকা
এটি ঢাকা এবং আশেপাশের বিখ্যাত রাস্তা, এভিনিউ ও পথের তালিকা।
বাগেরহাট-৩
বাগেরহাট-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৭নং আসন।
সীমানা
বাগেরহাট-৩ আসনটি বাগেরহাট জেলার মোংলা উপজেলা ও রামপাল উপজেলা নিয়ে গঠিত।
ইতিহাস
বাগেরহাট-৩ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল।
২০১০-এর দশকে নির্বাচন
খুলনা সিটি কর্পোশেনের মেয়র পদে দাড়াতে, তালুকদার আব্দুল খালেক ১০ এপ্রিল ২০১৮ সালে জাতীয় সংসদ থেকে পদত্যাগ করেন। একমাত্র পার্থী হিসেবে তার স্ত্রী হাবিবুন নাহার ৪ জুন বিনা প্রতিদ্বন্দ্বিতায় সংসদ সদস্য নির্বাচিত হন।
অস্ট্রেলিয়া (মহাদেশ)
'অস্ট্রেলিয়ার মহাদেশীয় পাতের উপর অবস্থিত ভূখণ্ডগুলিকে নিয়ে অস্ট্রেলিয়া মহাদেশ গঠিত। অস্ট্রেলিয়া নামক দেশ ও অস্ট্রেলিয়া মহাদেশের পার্থক্য নির্দেশ করার জন্য কখনও কখনও পারিভাষিক সাহুল, অস্ট্রেলিনিয়া অথবা মেগানেশিয়া নামগুলিও ব্যবহৃত হয়। অস্ট্রেলিয়ার মূল ভূখণ্ড, তাসমানিয়া এবং পাপুয়া নিউ গিনি ও দু’টি ইন্দোনেশীয় প্রদেশ নিয়ে গঠিত নিউ গিনি দ্বীপ এই মহাদেশীয় ভূখণ্ডের অন্তর্গত। ওশেনিয়ার ভৌগোলিক অঞ্চলের মধ্যে অবস্থিত এই মহাদেশটি ইংরেজি ধারণা অনুযায়ী সাতটি প্রথাগত মহাদেশের অন্যতম।
এই মহাদেশটি একটি মহাদেশীয় সোপান নিয়ে গঠিত। এই সোপানটি একাধিক অগভীর সমুদ্র দ্বারা নিমজ্জিত। এই সমুদ্রগুলি সোপানটিকে একাধিক ভূখণ্ডে বিচ্ছিন্ন করে রেখেছে। উদাহরণস্বরূপ, আরাফুরা সাগর ও টরেস প্রণালী কর্তৃক নিউ গিনি এবং বাস প্রণালী কর্তৃক তাসমানিয়া অস্ট্রেলিয়ার মূল ভূখণ্ড থেকে বিচ্ছিন্ন হয়েছে। ১৮,০০০ খ্রিস্টপূর্বাব্দ নাগাদ প্লেইস্টোসিন হিমযুগে (শেষ হিমবাহ ম্যাক্সিমাম সহ) যখন সমুদ্রপৃষ্ঠের উচ্চতা কম ছিল, তখন এই অঞ্চলগুলি শুষ্ক ভূখণ্ড দ্বারা সংযুক্ত ছিল। বিগত ১০,০০০ বছরের সমুদ্রপৃষ্ঠের উচ্চতা বৃদ্ধির সঙ্গে সঙ্গে নিম্নভূমিগুলি প্লাবিত হয় এবং কম উচ্চতায় অবস্থিত শুষ্ক থেকে প্রায়-শুষ্ক মূল ভূখণ্ড এবং নিউ গিনি ও তাসমানিয়ার দু’টি প্রকাণ্ড দ্বীপের সৃষ্টি হয়।
ইন্দো-অস্ট্রেলীয় পাতের (অধিকতর নির্দিষ্টভাবে বললে অস্ট্রেলীয় পাতের) অংশ অস্ট্রেলিয়া মহাদেশটি হল পৃথিবীর নিম্নতম, মসৃণতম ও প্রাচীনতম ভূখণ্ড। এই ভূখণ্ডের ভূতাত্ত্বিক ইতিহাসও তুলনামূলকভাবে সুস্থিত। নিউজিল্যান্ড অস্ট্রেলিয়া মহাদেশের অংশ নয়। এটি জিল্যান্ডিয়া নামে একটি পৃথক নিমজ্জিত মহাদেশের অংশ। তবে নিউজিল্যান্ড ও অস্ট্রেলিয়া উভয়েই অস্ট্রালেশিয়া নামে পরিচিত ওশেনিয়ান উপ-অঞ্চলের অংশ। অন্যদিকে নিউ গিনি মেলানেশিয়ার অংশ।
গোড়ায় ওশেনিয়া শব্দটি বিশ্বের একটি "বৃহৎ বিভাগ" হিসাবে প্রযোজ্য হত। ১৯৫০-এর দশকে এটির পরিবর্তে অস্ট্রেলিয়ার ধারণাটি গৃহীত হয়। বর্তমানে ওশেনিয়া শব্দটি প্রায়শই অস্ট্রেলিয়া মহাদেশ, জিল্যান্ডিয়া এবং প্রশান্ত মহাসাগরে অবস্থিত ও সপ্ত-মহাদেশ মডেলের অন্তর্গত নয় এমন দ্বীপগুলি নিয়ে গঠিত একটি অঞ্চলকে বোঝাতে ব্যবহার করা হয়।
এই মহাদেশের অন্তর্গত অন্যতম দেশ পাপুয়া নিউ গিনি সাংস্কৃতিক ও ভাষাগতভাবে সারা বিশ্বে সর্বাধিক বৈচিত্র্যসম্পন্ন দেশগুলির অন্যতম। এই দেশের জনসংখ্যার মাত্র ১৮ শতাংশ শহরাঞ্চলের অধিবাসী। ইন্দোনেশিয়ার পশ্চিম পাপুয়া প্রদেশে আনুমানিক ৪৪টি বিচ্ছিন্ন আদিবাসী জনগোষ্ঠীর বাস। এই মহাদেশের বৃহত্তম ভূখণ্ড অস্ট্রেলিয়া উচ্চ হারে নগরায়িত দেশ। এই দেশটি বিশ্বের ১৪শ বৃহত্তম অর্থনীতি। মানব উন্নয়ন সূচক অনুযায়ী এই দেশটির স্থান বিশ্বে ২য়। এছাড়া অস্ট্রেলিয়ার অভিবাসী জনসংখ্যা বিশ্বের মধ্যে ৯ম স্থান অধিকার করে। ৫০,০০০ থেকে ৩০,০০০ বছর আগে অস্ট্রেলিয়া, নিউ গিনি এবং তার পূর্বদিকের বড়ো দ্বীপগুলিতে প্রথম মানুষের জনবসতি স্থাপিত হয়েছিল।
নাম-ব্যুৎপত্তি
এই অঞ্চলের প্রত্নতাত্ত্বিক পরিভাষা বারবার পরিবর্তিত হয়েছে। ১৯৭০-এর দশকের আগে একক প্লেইস্টোসিন যুগীয় ভূখণ্ডটি পরিচিত ছিল অস্ট্রালেশিয়া নামে। শব্দটির উৎপত্তি লাতিন অস্ট্রালিস (australis) শব্দটি থেকে, যার অর্থ "দক্ষিণ দিকের"। তবে এই শব্দটি অধিকাংশ স্থলেই এমন একটি বৃহত্তর অঞ্চলের নাম হিসাবে ব্যবহৃত হয়, একই মহাদেশীয় সোপানের উপর অবস্থিত না হয়েও নিউজিল্যান্ডের মতো ভূভাগ যে অঞ্চলের অন্তর্গত। ১৯৭০-এর দশকের গোড়ার দিকে প্লেইস্টোসিন যুগীয় মহাদেশটির ক্ষেত্রে বৃহত্তর অস্ট্রেলিয়া শব্দটি চালু হয়। ইতিপূর্বে সাহুল নামটি শুধুমাত্র সাহুল সোপানের ক্ষেত্রে প্রযোজ্য হত। ১৯৭৫ সালের একটি সম্মেলনে এবং পরবর্তী প্রকাশনায় এই নামটির প্রয়োগের ব্যাপ্তি ঘটে এবং সমগ্র মহাদেশটিকে এই নামে অভিহিত করা হয়।
১৯৮৪ সালে ডব্লিউ. ফাইলউড প্লেইস্টোসিন মহাদেশ ও বর্তমান ভূখণ্ড উভয়ের ক্ষেত্রেই মেগানেশিয়া নামটি ব্যবহারের প্রস্তাব রাখেন। এই শব্দটির অর্থ মহাদ্বীপ অথবা মহাদ্বীপপুঞ্জ। নামটি জীববিজ্ঞানীদের মধ্যে বহুলভাবে গৃহীত হয়। অন্যান্যেরা ম্যাগনেশিয়া শব্দটিকে ভিন্ন ভিন্ন অর্থে ব্যবহার করেন। ভ্রমণ সাহিত্যিক পল থেরক্স তার সংজ্ঞায় নিউজিল্যান্ডকেও অন্তর্ভুক্ত করেন। অন্যেরা এটিকে ব্যবহার করেন অস্ট্রেলিয়া, নিউজিল্যান্ড ও হাওয়াই বোঝাতে। অপর জীববিজ্ঞানী রিচার্ড ডওকিনস ২০০৪ সালে অস্ট্রালিনিয়া শব্দটি প্রবর্তন করেন। এগুলি ছাড়া অস্ট্রেলিয়া-নিউ গিনি শব্দবন্ধটিও ব্যবহৃত হয়ে থাকে।
ভূতত্ত্ব
এই মহাদেশটি প্রাথমিকভাবে ইন্দো-অস্ট্রেলিয়ান পাতের উপর অবস্থিত। ভূ-গাঠনিক পাতের কেন্দ্রস্থলে এই মহাদেশের অবস্থান। সেজন্য এখানে কোনো সক্রিয় আগ্নেয়গিরি নেই। এটিই একমাত্র মহাদেশ যেখানে কোনো সক্রিয় আগ্নেয়গিরি নেই। ৯ কোটি ৬০ লক্ষ বছর আগে পাত সঞ্চরণ শুরু হওয়ার আগে পর্যন্ত অস্ট্রেলিয়া মহাদেশীয় ভূখণ্ডটি দক্ষিণাঞ্চলীয় মহা-মহাদেশ গন্ডোয়ানার অংশ হিসেবে আন্টার্কটিকার সঙ্গে যুক্ত ছিল। তারপর সুদীর্ঘ সময় অস্ট্রেলিয়া-নিউ গিনি একক ভূখণ্ডের উপর অবস্থিত ছিল। খ্রিস্টপূর্ব ১০,০০০ অব্দে সমাপ্ত শেষ হিমবাহ পর্যায়ে সমুদ্রপৃষ্ঠের উচ্চতা বৃদ্ধি পেয়ে বাস প্রণালী সৃষ্টি হয়। সেই সময় তাসমানিয়া মূল ভূখণ্ড থেকে বিচ্ছিন্ন হয়ে পড়ে। খ্রিস্টপূর্ব ৮,০০০ থেকে ৬,৫০০ অব্দের মাঝে উত্তরাঞ্চলের নিম্নভূমিগুলি সমুদ্র কর্তৃক প্লাবিত হয়ে নিউ গিনি ও আরু দ্বীপপুঞ্জকে অস্ট্রেলিয়ার মূল ভূখণ্ড থেকে বিচ্ছিন্ন করে দেয়।
জৈব-ভূগোল
থাম্ব|দক্ষিণ অস্ট্রেলিয়ার ভূগোল, উত্তর অঞ্চলের ভূগোল, অস্ট্রেলিয়ার ভূতাত্ত্বিক মানচিত্র, নিউ সাউথ ওয়েলসের ভূতত্ত্ব, কুইন্সল্যান্ডের ভূতত্ত্ব, তাসমানিয়ার ভূতত্ত্ব, পশ্চিম অস্ট্রেলিয়ার ভূতত্ত্ব। অস্ট্রেলিয়া মহাদেশ আন্টার্কটিকা থেকে উত্তরে সরে যাওয়ার পর এই মহাদেশে স্বতন্ত্র প্রাণী, উদ্ভিজ্জ ও ছত্রাক জন্মাতে শুরু করে। মারসুপিয়াল ও মোনোট্রিম অন্যান্য মহাদেশেও দেখা যায়, কিন্তু প্লেসিন্টাল স্তন্যপায়ীদের অস্ট্রেলিয়া-নিউ গিনিতেই দেখা যায় এবং এখানেই তারা প্রধান। পাখির প্রজাতিগুলি এখানে দেখা যেতে শুরু করে। বিশেষত, গ্রেট প্যাসারাইন অর্ডারের পূর্বপুরুষদের। পরবর্তীকালে এরা সারা বিশ্বে ছড়িয়ে পড়ে। এরাই বিশ্বের অর্ধেক পক্ষীপ্রজাতির পূর্বপুরুষ। ছত্রাকের বিভিন্ন প্রজাতিও জন্মাতে শুরু করে। এখানকার কিছু ছত্রাককে নিউ জিল্যান্ড, আর্জেন্টিনা ও চিলি ছাড়া বিশ্বের আর কোথাও দেখা যায় না।
জনবসতি
৪৫,০০০ বছর আগে পূর্ব ওয়ালাশিয়া (টিমোর সহ, যা সেই সময় সাহুলের মূল ভূখণ্ড থেকে বিচ্ছিন্ন ছিল), সাহুলের অবশিষ্টাংশ ও সুন্দার বিসমার্ক দ্বীপপুঞ্জে প্রথম জনবসতি গড়ে ওঠে। এই সময় কয়েকশো লোক অপেক্ষাকৃত উন্নত জলযানের মাধ্যমে এখানে এসে জনবসতি গড়ে তুলেছিল।
রামফল মন্ডল
রামফল মন্ডল (৬ আগস্ট ১৯২৪ - ২৩ আগস্ট ১৯৪৩) একজন ভারতীয় মুক্তিযোদ্ধা ছিলেন। ১৯৪৩ সালের ২৩ আগস্ট ব্রিটিশ সরকার তাকে ফাঁসি দেয় । ১৯৪২ সালের ২৪ আগস্ট ব্রিটিশ সরকারের তৎকালীন সীতারামারি মহকুমা অফিসার হরদীপ নারায়ণ সিংহ, পুলিশ পরিদর্শক রামমূর্তি ঝা, হাভিলদার শ্যামলাল সিংহ এবং চাঁদ দারাবেশি সিংহকে ২৪ শে আগস্ট, গাদাসা থেকে হত্যা করার অভিযোগে তাদের বিরুদ্ধে অভিযুক্ত করা হয়েছিল ।
ফরিদপুর-৮
ফরিদপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ইতিহাস
ফরিদপুর-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
অক্ষমতা ও জলবায়ু পরিবর্তন
জলবায়ু পরিবর্তন প্রত্যক্ষ এবং পরোক্ষ ভাবে অক্ষম ব্যক্তিদের উপর অসামঞ্জস্যপূর্ণ প্রভাব ফেলছে। মানুষের উপর জলবায়ু পরিবর্তনের প্রভাব অক্ষমতা ছাড়া ব্যক্তিদের তুলনায় অক্ষম ব্যক্তিদের বেশি অনুভব করার সম্ভাবনা বেশি। তা সত্ত্বেও এবং প্রতিবন্ধী ব্যক্তিরা বিশ্বব্যাপী জনসংখ্যার ১৫% এর বেশি হওয়ার পরেও, জলবায়ু পরিবর্তনের প্রতিক্রিয়া ঘিরে সিদ্ধান্ত গ্রহণ প্রক্রিয়ায় তাদের অনুপ্রবেশ এবং সম্পৃক্ততা ন্যূনতম ছিল। সাধারণত, জরুরি সংস্থানে প্রবেশাধিকারের অভাব এবং সীমিত গতিশীলতার জন্য নির্ধারিত অসুবিধার কারণে প্রতিবন্ধী ব্যক্তিদের যে কোন ধরনের বিপদকালীন অবস্থার দ্বারা নেতিবাচকভাবে প্রভাবিত হওয়ার সম্ভাবনা সবচেয়ে বেশি, তা সে বন্যা বা টর্নেডো এর মতো তাৎক্ষণিক বিপদকালীন অবস্থা হোক বা সমুদ্রের উচ্চতা বৃদ্ধি এর মতো ধীর বিপদকালীন অবস্থা হোক। প্রতিবন্ধী ব্যক্তিরা জলবায়ু পরিবর্তনের দ্বারাও আরও বিরূপভাবে প্রভাবিত হয় কারণ অসামঞ্জস্যপূর্ণ সংখ্যক প্রতিবন্ধী মানুষ দারিদ্র্য এর মধ্যে বাস করে এবং যারা দারিদ্র্যের মধ্যে বাস করে তারা সহজাতভাবে জলবায়ু পরিবর্তনের কারণে অধিক ঝুঁকির মধ্যে রয়েছে।
বর্ধিত ঝুঁকির স্বীকৃতি
স্থানীয়, জাতীয়, আঞ্চলিক এবং বৈশ্বিক পর্যায়ে দুর্যোগ ঝুঁকি ব্যবস্থাপনা এবং জলবায়ু সম্পর্কিত সিদ্ধান্ত গ্রহণের কৌশলের মধ্যে প্রতিবন্ধী ব্যক্তিদের ও তাদের প্রতিনিধি সংগঠনগুলির অর্থপূর্ণ অংশগ্রহণ, অন্তর্ভুক্তি এবং নেতৃত্ব তাদের অধিকার ও চাহিদা গুলি সমাধানের জন্য একটি মানবিক অধিকার পদ্ধতি।
অক্ষমতা ও জলবায়ু পরিবর্তন সম্পর্কিত বৈশ্বিক কাঠামো
বেশ কয়েকটি কাঠামো এবং নীতি রয়েছে যা সরকারের মানবাধিকার-ভিত্তিক দৃষ্টিভঙ্গির ব্যবহারকে তুলে ধরে যখন সমতা নিশ্চিত করে জলবায়ু নীতি ও কর্মসূচিগুলির উন্নয়ন এবং বাস্তবায়ন করা হয়।
অক্ষম ব্যক্তিদের অধিকার সংক্রান্ত সম্মেলন
প্রতিবন্ধী ব্যক্তিদের অধিকার এবং এর ঐচ্ছিক প্রোটোকল (এ/আরইএস/৬১/১০৬) সম্পর্কিত সম্মেলনটি ১৩ ডিসেম্বর, ২০০৬ তারিখে জাতিসংঘের সদর দপ্তর নিউ ইয়র্কে গৃহীত হয় এবং ৩০ মার্চ, ২০০৭ তারিখে স্বাক্ষরের জন্য খোলা হয়। কনভেনশনে ৮২ জন স্বাক্ষরকারী, ঐচ্ছিক প্রোটোকলের ৪৪ জন স্বাক্ষরকারী এবং কনভেনশনের ১ টি অনুমোদন ছিল। এটি একবিংশ শতাব্দীর প্রথম ব্যাপক মানবাধিকার চুক্তি এবং এটি প্রথম মানবাধিকার সম্মেলন যা আঞ্চলিক একীকরণ সংস্থাগুলির স্বাক্ষরের জন্য উন্মুক্ত হয়েছিল। যখন ইউএনসিআরপিডি বাস্তবায়নের কথা আসে, তখন ইইউ তার প্রয়োগ নিশ্চিত করার জন্য একটি কাঠামো তৈরি করে। ইইউ এর দক্ষতার আওতায় পড়া বিষয়গুলিতে ইউএনসিআরপিডি এর প্রচার, সুরক্ষা এবং বাস্তবায়নের জন্য ইইউ এর একটি ভিত্তি থাকা প্রয়োজন। ২০১২ সালে কাউন্সিল কর্তৃক অনুমোদিত কমিশনের একটি প্রস্তাবের ভিত্তিতে ২০১৩ সালে এই কাঠামোটি কার্যকর হয়। এটি জাতীয় পর্যবেক্ষণ ব্যবস্থার পরিপূরক। ২০১৫ সালের শেষ থেকে ইউরোপীয় কমিশন আর ইইউ কাঠামোতে সক্রিয় নয়, কিন্তু ইউএনসিআরপিডি বাস্তবায়নের সমন্বয় অব্যাহত রেখেছে। অধিকারগুলি কীভাবে বাস্তবায়ন করা হচ্ছে সে সম্পর্কে সমস্ত রাষ্ট্রের দলগুলি কমিটির কাছে নিয়মিত প্রতিবেদন জমা দিতে বাধ্য। রাষ্ট্রগুলিকে সম্মেলন গ্রহণের দুই বছরের মধ্যে প্রাথমিকভাবে এবং তারপরে প্রতি চার বছর অন্তর রিপোর্ট করতে হবে। কমিটি প্রতিটি প্রতিবেদন পরীক্ষা করে এবং প্রতিবেদনের উপর এমন পরামর্শ এবং সাধারণ সুপারিশ করবে যেন এটি উপযুক্ত বলে বিবেচনা করতে পারে এবং এগুলি সংশ্লিষ্ট রাষ্ট্রীয় দলের কাছে প্রেরণ করতে পারে।
জাতিসংঘ অক্ষমতা অন্তর্ভুক্তি কৌশল (ইউএনডিআইএস)
প্রতিবন্ধী ব্যক্তিদের অধিকার সম্পর্কিত জাতিসংঘের অংশীদারত্ব একটি সিস্টেম বিস্তৃত অংশীদারত্ব যা ইউএনডিপি জাতিসংঘের আরও ৫টি সংস্থার সাথে প্রযুক্তিগত সচিবালয় আয়োজন করে অক্ষমতা অন্তর্ভুক্তির বিষয়ে ইউএনসিটি এর যৌথ জাতিসংঘের কাজকে সমর্থন করতে পারে। ইউএনডিআইএস প্রতিবন্ধী ব্যক্তিদের জন্য রূপান্তরকারী পরিবর্তন অর্জনের জন্য একটি মানদণ্ড হিসাবে কাজ করে। এটি একটি নীতি এবং একটি জবাবদিহিতা কাঠামো নিয়ে গঠিত।
জাতিসংঘের মহাসচিব আন্তোনিও গুতেরেস বিশ্বজুড়ে জাতিসংঘের কাজের সকল ক্ষেত্রে অক্ষমতা অন্তর্ভুক্তিকে সামনে আনতে ইউএনডিআইএস চালু করেছিলেন। জাতিসংঘের অক্ষমতা অন্তর্ভুক্তি কৌশল জাতিসংঘের কাজের সমস্ত স্তম্ভ: শান্তি ও নিরাপত্তা, মানবাধিকার এবং উন্নয়ন এর মাধ্যমে অক্ষমতা অন্তর্ভুক্তির ক্ষেত্রে টেকসই এবং রূপান্তরকারী অগ্রগতির ভিত্তি প্রদান করে। এই কৌশল জাতিসংঘ ব্যবস্থাকে প্রতিবন্ধী ব্যক্তিদের অধিকার এবং অন্যান্য আন্তর্জাতিক মানবাধিকার সরঞ্জাম সংক্রান্ত সম্মেলন বাস্তবায়নে সহায়তা করার পাশাপাশি টেকসই উন্নয়ন লক্ষ্য, মানবতার এজেন্ডা এবং দুর্যোগ ঝুঁকি হ্রাসের জন্য সেন্ডাই ফ্রেমওয়ার্ক অর্জনে সহায়তা করতে সমর্থ করে।
অন্তর্ভুক্তিমূলক মানবিক পদক্ষেপ সম্পর্কে আইএএসসি নির্দেশিকা
অন্তর্ভুক্তি অর্জিত হয় যখন প্রতিবন্ধী ব্যক্তিরা অর্থবহভাবে অংশগ্রহণ করে এবং যখন প্রতিবন্ধী ব্যক্তিদের অধিকার সংক্রান্ত সম্মেলন মেনে অক্ষমতা সম্পর্কিত উদ্বেগগুলি সমাধান করা হয়। আইএএসসি নির্দেশিকা প্রতিবন্ধী ব্যক্তিদের চাহিদা এবং অধিকারগুলি কার্যকরভাবে শনাক্ত করতে এবং প্রতিক্রিয়া জানাতে প্রয়োজনীয় পদক্ষেপগুলি নির্ধারণ করেছে যা মানবিক প্রতিনিধিদেরকে অবশ্যই নিতে হবে।
প্রতিবন্ধী ব্যক্তিদের উপর জলবায়ু পরিবর্তনের প্রভাব
প্রতিবন্ধী ব্যক্তিরা বিস্তৃত এবং বৈচিত্র্যময় সম্প্রদায়ের প্রতিনিধিত্ব করে। এজন্য যখন তাদের প্রয়োজন সম্পর্কে কথা বলা হয়, তারা স্বতন্ত্র পরিস্থিতির উপর ভিত্তি করে পৃথক হয়। যাইহোক, জলবায়ু পরিবর্তন বিষয়ক স্বাস্থ্য প্রভাবের সাথে সম্পর্কিত ঝুঁকি অন্যদের তুলনায় প্রতিবন্ধী ব্যক্তিদের বেশি প্রভাবিত করতে পারে তাদের দুর্বল অবস্থার কারণে। সীমিত আয়ের লোকেরা এই সত্যের মুখোমুখি হতে পারে যে তারা হিট ওয়েভের সময় তাদের বাড়িতে শীতাতপ নিয়ন্ত্রণের সামর্থ্য রাখে না, যা তাদের হিট স্ট্রোকের ঝুঁকি বাড়ায়। বর্ধিত তাপমাত্রা প্রতিবন্ধী ব্যক্তিদের জন্য আরও বেশি ঝুঁকি তৈরি করে, কারণ অনেক প্রতিবন্ধকতা একজনের শরীরের তাপমাত্রা নিয়ন্ত্রণ করার ক্ষমতাকে প্রভাবিত করে, তাই অর্থনৈতিক বৈষম্য এবং অক্ষমতার সম্মিলিত প্রভাব প্রতিবন্ধীদের দুর্বলতা বাড়ায়।
অক্ষমতা এবং উন্নয়ন সম্পর্কিত জাতিসংঘের ফ্ল্যাগশিপ প্রতিবেদনে প্রকাশ করা হয়েছে যে প্রতিবন্ধী তরুণদের অতিরিক্ত চ্যালেঞ্জ রয়েছে যা উচ্চশিক্ষার মৌলিক অধিকারের সাথে সম্পর্কিত, যেমনটি কম উন্নত দেশগুলিতে হয় যেখানে নিয়মিত মানুষের জন্য শিক্ষার অভাব রয়েছে।
প্রতিবন্ধী ব্যক্তিরা বিশ্বব্যাপী জনসংখ্যার আনুমানিক ১৫ শতাংশ। যাইহোক, বৈষম্য, প্রান্তিককরণ এবং অন্যান্য সামাজিক ও অর্থনৈতিক কারণের মতো বিষয়গুলি প্রতিবন্ধী ব্যক্তিদের উপর জলবায়ু পরিবর্তনের প্রভাবের তীব্রতার মাত্রাকে প্রভাবিত করে।
জলবায়ু পরিবর্তন সম্পর্কিত অসুবিধা
=== দারিদ্র্য                                                                                                                                                                                                                 === দরিদ্রতম সম্প্রদায়গুলিতে প্রতিবন্ধী ব্যক্তিদের অসামঞ্জস্যপূর্ণভাবে প্রতিনিধিত্ব করা হয় এবং একটি বড় অংশ দারিদ্র্য রেখা এর নিচে বাস করে। এই হিসাবে, প্রতিবন্ধী ব্যক্তিদের দরিদ্র সম্প্রদায়ের মতো একই চ্যালেঞ্জের দ্বারা প্রভাবিত হওয়ার সম্ভাবনা বেশি। প্রতিবন্ধী ব্যক্তিরা প্রতিবন্ধকতার শিকার না হওয়া মানুষের দ্বিগুণেরও বেশি হারে দারিদ্র্য অনুভব করে। জলবায়ু পরিবর্তনের সাথে সাথে ফসলের ব্যর্থতা এবং খরা আরও নিয়মিত হয়ে উঠবে, যার ফলে দরিদ্র সম্প্রদায়গুলি খাদ্য নিরাপত্তা ছাড়াই থাকবে। পানির ঘাটতি দরিদ্র এলাকাগুলি আরও তীব্রভাবে অনুভব করে, যেই সমস্যাটি জলবায়ু পরিবর্তনের অবনতির সাথে সাথে আরও স্পষ্ট হয়ে উঠবে। যেহেতু পরিবেশগত বিপর্যয়ের প্রভাবের কারণে কাজের সুযোগ হারিয়ে যায়, প্রতিবন্ধী ব্যক্তিরাই প্রথমে কর্মসংস্থান বা কৃষিজমি হারাতে পারে।
স্বাস্থ্য
জলবায়ু পরিবর্তনের ফলে প্রতিবন্ধী ব্যক্তিদের আরও বেশি স্বাস্থ্য সেবা অসাম্যের মুখোমুখি হতে হয়। অনেক প্রতিবন্ধী ব্যক্তি সহায়ক যন্ত্রের উপর নির্ভর করে যা তাদের শারীরিক ক্রিয়াকলাপ এবং গতিশীলতা উন্নত করে। তারা একটি বিপর্যয়ের দ্বারা হুমকির সম্মুখীন হলে, সহায়ক যন্ত্রগুলি তাদের নাগালের বাইরে চলে যায় কারণ সেগুলি হয় হারিয়ে যায় বা ক্ষতিগ্রস্ত হয়। এটি তাদেরকে বেঁচে থাকার জন্য অভিযোজিত সামর্থ্য ছাড়া করে ফেলে।